אנסמבל קייזר-אנטונינו

אנסמבל קייזר-אנטונינו הוא צמד הכוריאוגרפים והרקדנים אבי קייזר וסרג'יו אנטונינו, אשר משתפים פעולה יחד החל משנת 2002 ויוצרים יצירות מחול עכשוויות, ביניהן דואטים ועבודות קבוצתיות, בהן הם אף מופיעים.

== ביוגרפיה ==
אבי קייזר (נולד ב-24 ביוני 1954 בתל אביב, ישראל) החל לרקוד בגיל 16 בבית הספר של להקת בת דור. במהלך הקריירה שלו כרקדן מקצועי עבד עם הכוריאוגרפים גלן טטלי, קורט יוס, רנה שינפלד וסוזנה לינקה, אתה יצר עבודות בסנגל ובבלט האופרה של פריז.

סרג'יו אנטונינו (נולד ב-22 בנובמבר 1974 בסן סברו, איטליה) החל לרקוד בגיל 22. במהלך הקריירה שלו כרקדן מקצועי עבד עם הכוריאוגרפים כצאס גלאברט, דאמב טייפ, סוזנה לינקה ורנה שינפלד.

השניים הכירו בשנת 1999 באקדמיה למחול "פאולו גראסי" במילאנו והחלו ליצור במשותף. משנת 2013 השניים חיים ויוצרים בישראל, ומרבים להופיע ברחבי אירופה וארצות הברית.

== קריירה ==
אנסמבל קייזר-אנטונינו יצרו יחד שלושה דואטים ולמעלה מעשרים עבודות קבוצתיות, אשר הוצגו ברחבי אירופה, ארצות הברית וישראל. משנת 2002 הם מנהלים את מרכז המחול "The Roof" בדויסבורג, גרמניה, והם אמנים אורחים של העיר ושל המוזיאון לפיסול מודרני לאמברוק ומוזיאון DKM.

ביצירותיהם קיים דגש חזק על המקום בו מתרחשים הדברים. בשנים האחרונות חלק גדול מעבודתם נעשית במרחב הציבורי בשיתוף עם אדריכלים וצלמים. בשנת 2009 יצרו את הדואט "במקום שלך" והחלו להופיע איתו בבתים פרטיים, כיתות בתי ספר, משרדים ועוד חללים אלטרנטיביים המאפשרים מפגש קרוב ונקודת מבט אחרת על תנועה.

בשנת 2016 הצטרפו לעמותת הכוריאוגרפים.

== מיצירותיהם ==
"כל עוד יש אויר מסביב"
* 2008 - "פיוט" - נוצרה עבור פסטיבל Reggio Emilia שהוקדש למחול ישראלי, את המוזיקה יצרו רמי פורטיס ולהקתו<ref></ref>.
* 2009 - "במקום שלך" – דואט, הוזמן להופיע במרכז סוזן דלל במסגרת תל אביב דאנס והשתתף בחשיפה הבינלאומית בת"א<ref></ref><ref></ref><ref></ref>. בשנת 2015 נבחר להופיע במינכן, גרמניה, באירוע תרבות לרגל חגיגות 50 שנה ליחסי ישראל-גרמניה<ref></ref>.
* 2014 - "שום מקום" - שיתוף פעולה בין קייזר-אנטונינו ובין האדריכלית והמרצה ברכה קונדה והצלם רן בירן<ref></ref>. הדואט עלה בבכורה בבית האמנים בת"א, הופיע במוזיאון ישראל בירושלים לרגל תערוכת המחול והשתתף בחשיפה הבינלאומית בת"א.
* 2015 - "דקור מקום" - עבודה קבוצתית, עלתה במסגרת תל אביב דאנס בסוזן דלל והשתתפה בחשיפה הבינלאומית בת"א<ref></ref><ref></ref>.
* 2016 - "גלוקאל באך" - עבודה קבוצתית, הוצגה במסגרת תל אביב דאנס בסוזן דלל ובחשיפה הבינלאומית בת"א<ref></ref><ref></ref><ref></ref>.
"מצב הדברים"
* 2017 - "הודעה" - עבודה קבוצתית, הוצגה בתיאטרון תמונע ובמסגרת תל אביב דאנס בסוזן דלל<ref></ref>.
* 2017 - "נוף" – יצירה לארבעה רקדנים ושני מוזיקאים, זכתה לתמיכת מפעל הפיס לתרבות<ref></ref><ref></ref><ref></ref>.
* 2018 - "שניים" – דואט, עלה בבכורה בתיאטרון תמונע ובתיאטרון הבית.
* 2018 - "שורשים רדיקליים" - עבודה קבוצתית לחמישה רקדנים, הוצגה בירושלים ובמסגרת תל אביב דאנס במרכז סוזן דלל בתל אביב<ref></ref>.
* 2019 - "מצב הדברים" - דואט, עלה בבכורה במרכז סוזן דלל והוצג בחשיפה הבינלאומית בתל אביב ובירושלים<ref></ref><ref></ref>. הוזמן להופעות בסין בתמיכת משרד החוץ הישראלי.
"הקרוון השקט"
* 2020 - "כל עוד יש אויר מסביב" – דואט, צולם עבור פסטיבל תל אביב דאנס בסוזן דלל<ref></ref><ref></ref>
* 2022 - "פגישה" – יצירה משותפת עם הרקדנית והכוריאוגרפית רנה שינפלד, עלתה בבכורה בהיכל התרבות בת"א.
* 2022 - "הקרוון השקט" – דואט בהשראת האמן דני קרוון, הוצג במסגרת תל אביב דאנס והוזמן להופעות בגרמניה בנובמבר 2022<ref></ref><ref></ref><ref></ref><ref></ref><ref></ref>.

== הישגים אקדמיים ==
בשנת 1998 קיבל אבי קייזר תואר "פרופסור למחול מודרני" מהמועצה למחול במשרד התרבות בצרפת, על סמכותו הבין לאומית בתחום זה. קייזר מרבה ללמד בכל רחבי העולם, בין השאר באקדמיה למחול ברוטרדם, הולנד, במרכז המחול אנז׳ה, צרפת, בלהקת המחול בברמן, גרמניה, במחלקה למחול באוניברסיטת קוויבק במונטראול, קנדה, באוניברסיטת פאולו גראסי במילנו, איטליה, ובמחלקה למחול בהופ קולג׳ במישיגן, ארצות הברית.

בשנת 2003 קיבל סרג'יו אנטונינו תואר מאסטר בתולדות האמנות מאוניברסיטת לה סאפינצה ברומא.

== קישורים חיצוניים ==

* [https://www.choreographers.org.il/choreograph/choreographer3/ אנסמבל קייזר-אנטונינו] באתר עמותת הכוריאוגרפים
* [https://non-place.biz/ אתר הפרויקט NON-PLACE]
* [https://protected-zone.org/ אתר הפרויקט Protected Zone]

== הערות שוליים ==

קייזר
קייזר
קייזר